钦定古今图书集成/明伦汇编/官常典/第746卷 > 吴赐玉
## 钦定古今图书集成/明伦汇编/官常典/第746卷 > 吴赐玉

按《歙县志》：赐玉，字辑五，户部尚书中明孙。以荫授江
西南康府判。戈陈，贼寇南康，赐玉闻，趣跃马提鞭，率
丁壮数百人往剿。时贼逸去三十里，赐玉追及，贼阻
桥据冈为阵，赐玉发一矢中贼魁，贼拔嗅之，群喜曰：
“未傅毒。”乃下冈反击之。赐玉跃马独前，从者皆后，手
持鞭格杀数贼，遂遇害。赠江西按察佥事。